Rama kërkon votën e ish-ushtarakëve
05/04/2013
Partia Socialiste zhvilloi një takim me ish-ushtarakët të cilëve u kërkoi votën më 23 qershor për të rilindur atë që kreu i socialistëve, Edi Rama e quajti dinjiteti njerëzor.
"Vota është arma për të ndryshuar, ku nga njëra anë është investimi për atë që ke dhe nga ana tjetër është investimi për atë që nuk ke. Atë që ke e ke patur për tetë vjet dhe nuk ka lënë gjë pa bërë për të na bindur që është gënjeshtar. Ne kërkojmë votën për të rilindur shpresën dhe dinjitetin njerëzor. Këtu është dinjiteti njerëzor që ne duhet ta fillojmë duke e nisur nga e drejta për të folur. Të flasësh dhe të dëgjohesh e jo të flasësh e të mos dëgjohesh sepse kjo nuk është liria e fjalës", tha Rama. Më tej duke u ndalur tek gjendja aktuale e ushtrisë shqiptare, kreu i socialistëve tha se forcat e armatosura janë të kapura nga një kupolë mafioze që kanë shndërruar zyrat në zyra hipoteke ku blihen, shiten e tjetërsohen pronat. "Kupola e ushtrisë shqiptare është marrë peng nga njerëz që nuk kanë lidhje me interesat kombëtare dhe as me interesat e publikut shqiptar. Kupola e ushtrisë është kthyer në një zyrë hipoteke ku merren prona, hiqen prona, jepen prona, tjetërsohen prona", shtoi Rama.
Kupola e ushtrisė shqiptare ėshtė marrė peng nga njerėz qė nuk kanė lidhje me interesat kombėtare dhe ėshtė kthyer nė njė zyrė hipoteke ku merren prona, hiqen prona, jepen prona, tjetėrsohen pronaEdi RamaKryetar i Partisė Socialiste
Rama u ndal edhe tek kriminaliteti në vend, që sipas tij është në shifra alarmante pasi strukturat e policisë janë të kapura nga krimi e korrupsioni dhe të paafta të reagojnë.
"Në 300 ditët e para të qeverisjes ne do t'i japim një imazh të ri Policisë së Shtetit. Policia është vizitore në vendin e krimit. Ne nuk do të bëjmë mrekullira, por do t'u japim të gjithë qytetarëve shtet", mbylli fjalën e tij Rama.
Ish-ministri i Mbrojtjes, Pandeli Majko, tha se PS në qeverisje do të vijojë reformat e ndërprera nga PD, në ushtri dhe polici. "Të ringrihet ushtria dhe emri i saj atje ku ka qenë", shtoi Majko.
/ Top Channel
TE REKOMANDUARA PER JU
Si t'i "bindim" fëmijët për të lexuar
Bota e teknologjisë me kompjutera, tableta e celularë inteligjentë, ka bërë që leximi i librit të kalojë në plan të dytë. Ky problem global është më i përhapur te fëmijët. Por, cilat mund të jenë disa mënyra interesante, me të cilat fëmija mund të motivohet për lexim?
Nxënësit shqiptarë në protestë
Vetëm një muaj pasi kanë nisur mësimin, nxënësit shqiptarë të shkollës fillore \'Toli Zordumis\' në Kumanovë kanë lënë bankat dhe po bojkotojnë orët mësimore, për shkak se ndjehen të diskriminuar nga drejtoria e kësaj shkolle.
Karadzic: Unë, fajtor moral
Ish-udhëheqësi politik i serbëve të Bosnjes, Radovan Karadzic pranoi "përgjegjësinë morale" për krimet e kryera nga serbët gjatë luftës së viteve '90, por mohoi të ketë urdhëruar kryerjen e tyre.
Irak, nisin sulmet e para britanike
Avionët luftarak të Forcave Ajrore të Mbretërisë (RAF) së Britanisë kanë nisur sulmet e tyre të para ndaj objektivave të Shtetit Islamik në Irak, duke goditur një vendstrehimi të armëve të rënda dhe një kamion që po transportonte armatime.
Rasti i parë me Ebola në SHBA
Ebola mbërrin edhe në Shtetet e Bashkuara. Një person ende i paidentifikuar është diagnostikuar me virusin vdekjeprurës, i cili i ka marrë jetën mijëra personave në Afrikën Perëndimore.